Senere omringet il-Bursuqi byen Azaz, nord for Aleppo, i området som høyte til Grevskapet Edessa. Balduin II, Joscelin I, og Pons av Tripoli, med en styrke på 1100 riddere fra sine respektive territorier (blant annet riddere fra Antiokia, der Balduin var regent), i tillegg til 2000 andre fotsoldater, møtte il-Bursuqi utenfor Azaz, der seldsjukkatabegen hadde samlet en mye større styrke. Balduin lot som om han skulle trekke seg tilbake, og fikk seldsjukkene bort fra Azaz og ut i åpent lende der de ble omringet. Etter et langt og blodig slag ble seldsjukkene beseiret og deres leir erobret av Balduin, som fikk nok hærfang til å kunne betale ut fangene som tidligere var blitt tatt av seldsjukkene (blant andre den framtidige Joscelin II av Edessa).